Document ID: 32010D0455

KOMMISSIONENS AFGØRELSE
af 13. august 2010
om ændring af beslutning 2008/934/EF og 2008/941/EF for så vidt angår den dato, hvortil godkendelser fortsat kan være gældende, og fristen i tilfælde, hvor anmelderen har indgivet en ansøgning efter den fremskyndede procedure i forordning (EF) nr. 33/2008
(meddelt under nummer K(2010) 5536)
(EØS-relevant tekst)
(2010/455/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, fjerde afsnit, og
ud fra følgende betragtninger:
(1)
I Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (2), og Kommissionens beslutning 2008/941/EF af 8. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (3), findes lister over aktivstoffer, til hvis optagelse i bilag I til direktiv 91/414/EØF anmelderen trak sin støtte tilbage i henhold til artikel 11e i Kommissionens forordning (EF) nr. 1490/2002 (4) og artikel 24e i Kommissionens forordning (EF) nr. 2229/2004 (5).
(2)
For de fleste stoffers vedkommende er ansøgningerne blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (6).
(3)
For at skabe mulighed for at afslutte undersøgelsen af disse stoffer er det nødvendigt at udvide den periode, som medlemsstaterne har til at trække godkendelsen tilbage, og den frist, de måtte indrømme, for så vidt angår disse stoffer.
(4)
Beslutning 2008/934/EF og 2008/941/EF bør derfor ændres i overensstemmelse hermed.
(5)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Ændring af beslutning 2008/934/EF
Beslutning 2008/934/EF ændres således:
1)
I artikel 2 indsættes som stk. 2:
»Sidste frist for medlemsstaterne til at trække sådanne godkendelser tilbage er dog den 31. december 2011, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008.«
2)
I artikel 3 indsættes som stk. 2:
»Enhver frist, der indrømmes, udløber dog senest den 31. december 2012, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008.«
Artikel 2
Ændring af beslutning 2008/941/EF
Beslutning 2008/941/EF ændres således:
1)
I artikel 2 indsættes som stk. 2:
»Sidste frist for medlemsstaterne til at trække sådanne godkendelser tilbage er dog den 31. december 2011, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008.«
2)
I artikel 3 indsættes som stk. 2:
»Enhver frist, der indrømmes, udløber dog senest den 31. december 2012, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008.«
Artikel 3
Adressater
Denne afgørelse er rettet til medlemsstaterne.
Udfærdiget i Bruxelles, den 13. august 2010.

Labels: 4
10
20
0
6